Cuneo
        
         (provins)
Store norske leksikon,Geografi,Verdens geografi,Europa,Italias geografi
Cuneo er en provins i nordlige Italia, i regionen Piemonte, grenser i vest og sørvest til Frankrike. Provinsen strekker seg over et område på 6903 kvadratkilometer og har 586 814 innbyggere (2019). Hovedstad er Cuneo.
Provinsen preges av fjellandskap i grensetraktene mellom Italia og Frankrike, med flere dalfører i retning vest–øst. Landskapet er lavere i øst og nord. Viktigste næringsveier er dyrking av korn og frukt samt husdyrhold (storfe og svin). Det finnes også en del variert industri, blant annet produksjon av biler, møbler, byggemateriell, gummi, nærings- og nytelsesmidler med mer. Les mer i Store norske leksikon Italia Italias geografi regioner og provinser i Italia Alpene